CELEX: 62007CA0552
Language: et
Date: 2009-02-17 00:00:00
Title: Kohtuasi C-552/07: Euroopa Kohtu (neljas koda) 17. veebruari 2009 . aasta otsus (Conseil d’État eelotsusetaotlus – Prantsusmaa) – Commune de Sausheim versus Pierre Azelvandre (Direktiiv 2001/18/EÜ — Geneetiliselt muundatud organismide tahtlik keskkonda viimine — Geneetiliselt muundatud organismide keskkonda viimise koht — Konfidentsiaalsus)

18.4.2009   
            
            
               ET
            
            
               Euroopa Liidu Teataja
            
            
               C 90/5
            
         Euroopa Kohtu (neljas koda) 17. veebruari 2009. aasta otsus (Conseil d’État eelotsusetaotlus – Prantsusmaa) – Commune de Sausheim versus Pierre Azelvandre
   (Kohtuasi C-552/07) (1)
   
   (Direktiiv 2001/18/EÜ - Geneetiliselt muundatud organismide tahtlik keskkonda viimine - Geneetiliselt muundatud organismide keskkonda viimise koht - Konfidentsiaalsus)
   2009/C 90/07
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d’État
   
      Põhikohtuasja pooled
   
   
      Hageja: Commune de Sausheim
   
      Kostja: Pierre Azelvandre
   
      Kohtuasja ese
   
   Eelotsusetaotlus – Conseil d’État (Prantsusmaa) – Nõukogu 23. aprilli 1990. aasta direktiivi 90/220/EMÜ geneetiliselt muundatud organismide tahtliku keskkonda viimise kohta (EÜT L 117, lk 15) artikli 19 ning Euroopa Parlamendi ja nõukogu 28. jaanuari 2003. aasta direktiivi 2003/4/EÜ keskkonnateabele avaliku juurdepääsu kohta (ELT L 41, lk 26; ELT eriväljaanne 15/07, lk 375) artikli 4 tõlgendamine – Geneetiliselt muundatud organismide „keskkonda viimise koha” mõiste – Kas keskkonda viimine on piiritletud konkreetse katastriüksuse või laiema geograafilise piirkonnaga (vald, kanton, departemang)? – Kas esimesel juhul on võimalik keelduda asjaomase maatüki katastritunnuse edastamisest põhjustel, mis tagavad avaliku korra kaitse ning isikute ja vara julgeoleku?
   
      Resolutiivosa
   
   
               1.
            
            
               „Keskkonda viimise koht” Euroopa Parlamendi ja nõukogu 12. märtsi 2001. aasta direktiivi 2001/18/EÜ geneetiliselt muundatud organismide tahtliku keskkonda viimise kohta ja nõukogu direktiivi 90/220/EMÜ kehtetuks tunnistamise kohta artikli 25 lõike 4 esimese taande tähenduses määratletakse kogu taotleja poolt kõnealuse direktiivi artiklite 6–8, 13, 17, 20 või 23 alusel keskkonda viimise koha kohta siseriiklikule pädevale asutusele, kelle territooriumil kõnealune keskkonda viimine toimub, esitatud teabe põhjal.
            
         
               2.
            
            
               Direktiivi 2001/18 artikli 25 lõikes 4 sätestatud teavet ei või jätta edastamata, tuginedes avaliku korra või muude seadusega kaitstud huvide kaitsele.
            
         
      (1)  ELT C 37, 9.2.2008.